ddrg/super_eurlex huggingface dataset:
98/557/EY: Neuvoston päätös, tehty 28 päivänä syyskuuta 1998, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1999 asti



Virallinen lehti nro L 267 , 02/10/1998 s. 0039 - 0039



NEUVOSTON PÄÄTÖS, tehty 28 päivänä syyskuuta 1998, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1999 asti (98/557/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo, että Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi; sopimus on tämän jälkeen voimassa määräämättömän ajan, jollei sitä sanota irti ilmoittamalla tästä kaksitoista kuukautta sitä ennen, vuoden 1985 liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemistä kalastussopimuksista johtuviin oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään väliaikaisesti voimassa, saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan; edellä mainitun sopimuksen voimassaoloa on jatkettu 7 päivään maaliskuuta 1998 asti (1), ja asianomaisten yhteisön alusten kalastustoiminnan keskeytymisen välttämiseksi olisi annettava Espanjan kuningaskunnalle lupa jatkaa mainitun sopimuksen voimassaoloa 7 päivään maaliskuuta 1999 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 1999 asti keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Brysselissä 28 päivänä syyskuuta 1998. Neuvoston puolesta W. MOLTERER Puheenjohtaja (1) EYVL L 164, 21.6.1997, s. 37
98/559/EY: Komission päätös, tehty 1 päivänä lokakuuta 1998, uusien jäsenten nimittämisestä ja nykyisten jäsenten nimittämisestä uudeksi toimikaudeksi komission päätöksellä 92/167/ETY perustettuun runkoverkkojen välisen sähkönsiirron asiantuntijoiden komiteaan (tiedoksiannettu numerolla K(1998) 2884) (ETA:n kannalta merkityksellinen teksti)



Virallinen lehti nro L 268 , 03/10/1998 s. 0039 - 0040



KOMISSION PÄÄTÖS, tehty 1 päivänä lokakuuta 1998, uusien jäsenten nimittämisestä ja nykyisten jäsenten nimittämisestä uudeksi toimikaudeksi komission päätöksellä 92/167/ETY perustettuun runkoverkkojen välisen sähkönsiirron asiantuntijoiden komiteaan (tiedoksiannettu numerolla K(1998) 2884) (ETA:n kannalta merkityksellinen teksti) (98/559/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon runkoverkkojen välisen sähkönsiirron asiantuntijoiden komitean perustamisesta tehdyn komission päätöksen 92/167/ETY (1), sellaisena kuin se on viimeksi muutettuna päätöksellä 97/559/EY (2), ja erityisesti sen 4 artiklan 2 kohdan, sekä katsoo, että useat komitean jäsenet ovat eronneet; asiaan liittyvien tahojen kuulemisen jälkeen on tarpeen nimittää komiteaan uudet suurjänniteverkkojen edustajat ja riippumaton asiantuntija, ON PÄÄTTÄNYT SEURAAVAA: 1 artikla Runkoverkkojen välisen sähkönsiirron asiantuntijoiden komitean uusiksi jäseniksi nimitetään: - suurjänniteverkkojen edustajina: Ranskasta: Jean Kowal, Deputy General Controller, Production and Transmission Directorate, EDF, eroavan jäsenen Jacobin tilalle, Saksasta: Peter Reeh, Managing Director, Head of Trade and Exchanges Department, VEAG, eroavan jäsenen Hartensteinin tilalle, Belgiasta: Daniel Dobbeni, Member of the Board, CPTE, eroavan jäsenen Wahan tilalle, Ruotsista: Roger Kearsley, Deputy Head of Market Division, Svenska Kraftnät, eroavan jäsenen Magnussonin tilalle. - riippumattomana asiantuntijana: Jean-Paul Aghetti, Energy Manager France, Pechiney, eroavan jäsenen Declerqin tilalle. 2 artikla Tämä päätös tulee voimaan toisena päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 1 päivänä lokakuuta 1998. Komission puolesta Christos PAPOUTSIS Komission jäsen (1) EYVL L 74, 20.3.1992, s. 43 (2) EYVL L 230, 21.8.1997, s. 18
Neuvoston päätös tehty 12 päivänä lokakuuta 1998 uusien varsinaisten ja varajäsenten nimeämisestä Euroopan sosiaalirahaston komiteaan



Virallinen lehti nro C 330 , 28/10/1998 s. 0001 - 0004



NEUVOSTON PÄÄTÖS tehty 12 päivänä lokakuuta 1998 uusien varsinaisten ja varajäsenten nimeämisestä Euroopan sosiaalirahaston komiteaan (98/C 330/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1) erityisesti sen 17 artiklan, ottaa huomioon asetuksen (ETY) N:o 2052/88 soveltamisesta rakennerahastojen toiminnan yhteensovittamiseksi osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88 (2), ja erityisesti sen 28 artiklan 3 kohdan, ottaa huomioon komission ehdotuksen, ottaa huomioon varsinaisten ja varajäsenten nimeämisestä Euroopan sosiaalirahaston komiteaan 23 päivånä lokakuuta 1995 tehdyn neuvoston päätöksen (3), sekä katsoo, että Euroopan sosiaalirahaston komitean varsinaisten jäsenten ja varajäsenten toimikausi päättyy 22 päivänä lokakuuta 1998, ja varsinaiset ja varajäsenet olisi nimettävä Euroopan sosiaalirahaston komiteaan kolmen vuoden pituiseksi kaudeksi, ON PÄÄTTÄNYT SEURAAVAA: 1 artikla Nimetään varsinaiset ja varajäsenet Euroopan sosiaalirahaston komiteaan kaudeksi, joka kestää 23 päivästä lokakuuta 1998 22 päivään lokakuuta 2001: I. HALLITUSTEN EDUSTAJAT a) >TAULUKON PAIKKA> b) >TAULUKON PAIKKA> II. TYÖNANTAJIEN EDUSTAJAT a) >TAULUKON PAIKKA> b) >TAULUKON PAIKKA> III. TYÖNTEKIJÖIDEN EDUSTAJAT a) >TAULUKON PAIKKA> b) >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 12 lokakuuta 1998. Neuvoston puolesta R. EDLINGER Puheenjohtaja (1) EYVL L 185, 15.7.1988, s. 9. Asetus sellaisena kuin se on viimeksi muutettuna asetuksella (EY) N:o 3193/94 (EYVL L 337, 24.12.1994, s. 11). (2) EYVL C 374, 31.12.1988, s. 1. Asetus sellaisena kuin se on viimeksi muutettuna asetuksella (EY) N:o 3193/94 (EYVL L 337, 24.12.1994, s. 11). (3) EYVL C 296, 10.11.1995, s. 7.
98/607/YUTP: Neuvoston päätös, tehty 26 päivänä lokakuuta 1998, neuvoston Euroopan unionista tehdyn sopimuksen J.3 artiklan perusteella Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksymän yhteisen toiminnan 95/545/YUTP täydentämisestä



Virallinen lehti nro L 290 , 29/10/1998 s. 0003 - 0003



NEUVOSTON PÄÄTÖS, tehty 26 päivänä lokakuuta 1998, neuvoston Euroopan unionista tehdyn sopimuksen J.3 artiklan perusteella Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksymän yhteisen toiminnan 95/545/YUTP täydentämisestä (98/607/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.11 artiklan, sekä katsoo, että neuvosto hyväksyi 11 päivänä joulukuuta 1995 yhteisen toiminnan 95/545/YUTP Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin (1); 20 päivänä joulukuuta 1996 päätettiin päätöksellä 96/745/YUTP (2) jatkaa yhteistä toimintaa 95/545/YUTP 31 päivään joulukuuta 1998, rauhan täytäntöönpanoneuvosto ("Peace Implementation Council") vahvisti korkean tason edustajan tehtävät Pariisissa 14 päivänä marraskuuta 1996, Lontoossa 4 ja 5 päivänä joulukuuta 1996 ja Sintrassa 30 päivänä toukokuuta 1997 pidetyissä ministerikokouksissaan; neuvosto päätti 22 päivänä heinäkuuta 1997 tekemällään päätöksellä 97/476/YUTP (3) lisätä Euroopan unionin osuutta korkean tason edustajan toimiston talousarvioiden rahoituksesta yhteisön talousarvioon otettavalla määrärahalla, joka on 4,6 miljoonaa ecua vuonna 1997 ja 6,26 miljoonaa ecua vuonna 1998, ja rauhan täytäntöönpanoneuvosto laajensi korkean tason edustajan tehtäviä Bonnin ministerikokouksessa 10 päivänä joulukuuta 1997; lisämäärärahat ovat tarpeen sen varmistamiseksi, että korkean tason edustaja pystyy hoitamaan Bonnin kokouksessa määritetyt uudet tehtävänsä 31 päivään joulukuuta 1998 saakka; korkean tason edustajan toimisto on pyytänyt varoja kaikilta rahoittajilta, päätöksen 97/476/YUTP mukainen rahoitusosuus tulee käytettyä loppuun ennen vuoden 1998 päättymistä, ON PÄÄTTÄNYT SEURAAVAA: 1 artikla 1. Euroopan unionin rahoitusosuuden kattamiseksi korkean tason edustajan tehtävästä vuonna 1998 aiheutuvista lisäkuluista Euroopan yhteisöjen vuoden 1998 yleiseen talousarvioon otetaan enintään 2,8 miljoonaa ecua. 2. Edellä 1 kohdassa tarkoitetusta määrästä rahoitettavia menoja hoidetaan talousarvioon sovellettavia yhteisön menettelyjä ja sääntöjä noudattaen. 2 artikla Tämä päätös tulee voimaan päivänä, jona se hyväksytään, ja sitä sovelletaan 31 päivään joulukuuta 1998. 3 artikla Tämä päätös julkaistaan virallisessa lehdessä. Tehty Luxemburgissa 26 päivänä lokakuuta 1998. Neuvoston puolesta W. SCHÜSSEL Puheenjohtaja (1) EYVL L 309, 21.12.1995, s. 2 (2) EYVL L 340, 30.12.1996, s. 3 (3) EYVL L 205, 31.7.1997, s. 2
98/603/EY: Neuvoston päätös, tehty 19 päivänä lokakuuta 1998, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita tehdyn päätöksen 95/408/EY muuttamisesta



Virallinen lehti nro L 289 , 28/10/1998 s. 0036 - 0036



NEUVOSTON PÄÄTÖS, tehty 19 päivänä lokakuuta 1998, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita tehdyn päätöksen 95/408/EY muuttamisesta (98/603/EY) EUROOPAN UNIONIN NEUVOSTO, joka ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 9 artiklan, ottaa huomioon komission ehdotuksen (2), sekä katsoo, että päätöksessä 95/408/EY säädetty siirtymäkausi päättyy 31 päivänä joulukuuta 1998 ja käytännöllisistä syistä johtuen sellaisten kolmansien maiden laitosten luettelon laatiminen, joista jäsenvaltioilla on lupa tuoda tiettyjä tuotteita kyseisiin tuotteisiin sovellettavia terveyssääntöjä koskevien direktiivien säännösten mukaisesti, on jossakin määrin viivästynyt, ja perinteisen kaupankäynnin mahdollisten katkosten välttämiseksi on syytä pidentää siirtymäaikaa, jona yksinkertaistettua hyväksymisjärjestelmää voidaan soveltaa tiettyjä eläintuotteita, kalastustuotteita ja eläviä simpukoita vievien kolmansien maiden laitoksiin, ON TEHNYT TÄMÄN PÄÄTÖKSEN: 1 artikla Korvataan päätöksen 95/408/EY 9 artiklassa päivämäärä "31 päivään joulukuuta 1998" päivämäärällä "31 päivään joulukuuta 2000". 2 artikla Tämä päätös on osoitettu kaikille jäsenvaltioille. Tehty Luxemburgissa 19 päivänä lokakuuta 1998. Neuvoston puolesta W. MOLTERER Puheenjohtaja (1) EYVL L 243, 11.10.1995, s. 17, päätös sellaisena kuin se on muutettuna päätöksellä 97/34/EY (EYVL L 13, 16.1.1997, s. 33) (2) EYVL C 215, 10.7.1998, s. 20
98/591/EY: Neuvoston päätös, tehty 13 päivänä lokakuuta 1998, tieteellistä ja teknologista yhteistyötä koskevan sopimuksen tekemisestä Euroopan yhteisön ja Amerikan yhdysvaltojen hallituksen välillä



Virallinen lehti nro L 284 , 22/10/1998 s. 0035 - 0036



NEUVOSTON PÄÄTÖS, tehty 13 päivänä lokakuuta 1998, tieteellistä ja teknologista yhteistyötä koskevan sopimuksen tekemisestä Euroopan yhteisön ja Amerikan yhdysvaltojen hallituksen välillä (98/591/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 m artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Euroopan yhteisö ja Amerikan yhdysvallat toteuttavat tiettyjä TTK-ohjelmia yhteistä etua koskevilla aloilla, kumpikin osapuoli on aiemman kokemuksen perusteella ilmaissut halunsa saada aikaan entistä vahvemmat ja laajemmat puitteet tieteellisen ja teknologisen yhteistyön harjoittamiselle, sopimus tieteellisestä ja teknologisesta yhteistyöstä on osa Euroopan yhteisön ja Amerikan yhdysvaltojen kattavaa yhteistyötä, jota ilmentää erityisesti kummankin osapuolen joulukuussa 1995 hyväksymä uusi transatlanttinen toimintaohjelma, neuvosto valtuutti 25 päivänä kesäkuuta 1996 tekemällään päätöksellä komission neuvottelemaan tieteellistä ja teknologista yhteistyötä koskevan Euroopan yhteisön ja Amerikan yhdysvaltojen hallituksen välisen sopimuksen, neuvosto päätti 1 päivänä joulukuuta 1997 tekemällään päätöksellä, että sopimus tieteellisestä ja teknologisesta yhteistyöstä allekirjoitetaan Euroopan yhteisön puolesta, mainittu sopimus allekirjoitettiin 5 päivänä joulukuuta 1997, ja olisi hyväksyttävä Euroopan yhteisön ja Amerikan yhdysvaltojen hallituksen sopimus tieteellisestä ja teknologisesta yhteistyöstä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Amerikan yhdysvaltojen hallituksen sopimus tieteellisestä ja teknologisesta yhteistyöstä. Sopimuksen teksti on tämän päätöksen liitteenä. 2 artikla Neuvoston puheenjohtaja ilmoittaa sopimuksen 12 artiklan mukaisesti, että sopimuksen voimaantulon edellyttämät menettelyt on yhteisön puolesta toteutettu. Tehty Luxemburgissa 13 päivänä lokakuuta 1998. Neuvoston puolesta C. EINEM Puheenjohtaja (1) EYVL C 162, 28.5.1998, s. 10 (2) Lausunto annettu 7 päivänä lokakuuta 1998 (ei vielä julkaistu virallisessa lehdessä).
98/595/EY: Komission päätös, tehty 13 päivänä lokakuuta 1998, naudanlihan pakollisen merkintäjärjestelmän soveltamisesta Ranskassa ja Belgiassa (tiedoksiannettu numerolla K(1998) 3050) (Ainoastaan ranskan- ja hollanninkielinen teksti on todistusvoimainen)



Virallinen lehti nro L 286 , 23/10/1998 s. 0055 - 0055



KOMISSION PÄÄTÖS, tehty 13 päivänä lokakuuta 1998, naudanlihan pakollisen merkintäjärjestelmän soveltamisesta Ranskassa ja Belgiassa (tiedoksiannettu numerolla K(1998) 3050) (Ainoastaan ranskan- ja hollanninkielinen teksti on todistusvoimainen) (98/595/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (1) ja erityisesti sen 19 artiklan 5 kohdan, sekä katsoo, että neuvoston asetuksen (EY) N:o 820/97 19 artiklan 4 kohdassa säädetään, että jäsenvaltiot, joissa on riittävän kehittynyt nautaeläinten tunnistus- ja rekisteröintijärjestelmä, voivat jo ennen 1 päivää tammikuuta 2000 määrätä pakollisen merkintäjärjestelmän alueellaan syntyneiden, kasvatettujen ja teurastettujen eläinten lihalle; Ranska ja Belgia ovat kyseisen artiklan 5 kohdan mukaisesti pyytäneet komissiolta hyväksyntää pakolliselle merkintäjärjestelmälle; ja ne ovat osoittaneet, että niillä on riittävän kehittynyt nautaeläinten tunnistus- ja rekisteröintijärjestelmä, ON TEHNYT TÄMÄN PÄÄTÖKSEN: 1 artikla Hyväksytään neuvoston asetuksen (EY) N:o 820/97 19 artiklan 5 kohdan mukaisesti Ranskan ja Belgian pyyntö pakollisen merkintäjärjestelmän käyttöönottamisesta niiden alueella syntyneistä ja siellä kasvatetuista ja teurastetuista eläimistä saadulle naudanlihalle. 2 artikla Tämä päätös on osoitettu Ranskan tasavallalle ja Belgian kuningaskunnalle. Tehty Brysselissä 13 päivänä lokakuuta 1998. Komission puolesta Franz FISCHLER Komission jäsen (1) EYVL L 117, 7.5.1997, s. 1
98/588/EY: Neuvoston päätös, tehty 26 päivänä lokakuuta 1998, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Azerbaidzanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 285 , 22/10/1998 s. 0001 - 0001



NEUVOSTON PÄÄTÖS, tehty 26 päivänä lokakuuta 1998, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Azerbaid Ozanin tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (98/588/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Luxemburgissa 22 päivänä huhtikuuta 1996 allekirjoitetun Euroopan yhteisöjen ja niiden jäsenvaltioiden sekä Azerbaid Ozanin tasavallan kumppanuus- ja yhteistyösopimuksen voimaantuloon asti on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Azerbaid Ozanin tasavallan kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Azerbaid Ozanin tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat julistukset Euroopan yhteisön puolesta. Väliaikainen sopimus ja julistukset ovat tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa väliaikainen sopimus Euroopan yhteisön puolesta (2). 3 artikla Neuvoston puheenjohtaja antaa Euroopan yhteisön puolesta väliaikaisen sopimuksen 32 artiklassa tarkoitetun tiedonannon. Tehty Luxemburgissa 13 päivänä lokakuuta 1998. Neuvoston puolesta C. EINEM Puheenjohtaja (1) EYVL C 313, 12.10.1998. (2) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
98/590/EY: Komission päätös, tehty 13 päivänä lokakuuta 1998, nautaeläinten teurastusten ilmoittamiselle Ruotsin kansalliseen tietokantaan vahvistetun määräajan pidentämisestä (tiedoksiannettu numerolla K(1998) 2865) (ETA:n kannalta merkityksellinen teksti)



Virallinen lehti nro L 283 , 21/10/1998 s. 0025 - 0025



KOMISSION PÄÄTÖS, tehty 13 päivänä lokakuuta 1998, nautaeläinten teurastusten ilmoittamiselle Ruotsin kansalliseen tietokantaan vahvistetun määräajan pidentämisestä (tiedoksiannettu numerolla K(1998) 2865) (ETA:n kannalta merkityksellinen teksti) (98/590/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (1) ja erityisesti sen 7 artiklan 1 kohdan toisen luetelmakohdan, ottaa huomioon Ruotsin pyynnön, sekä katsoo, että Ruotsi on pyytänyt erityisten käytännön vaikeuksien vuoksi teurastamoissa tehtyjen teurastusten ilmoittamista kansalliseen tietokantaan koskevan määräajan pidentämistä enintään kuudeksi viikoksi, on perusteltua ottaa siirtymäkauden aikana Ruotsin pyyntö huomioon, jos ilmoittamista koskeva määräajan pidennys ei vaikuta Ruotsin tietokantaan syötettyjen tietojen laatuun, tämä päätös ei rajoita myöhemmin tehtäviä päätöksiä kansallisten tietokantojen täydestä toimintakyvystä, ja tässä päätöksessä säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ruotsi saa pidentää 1 päivään tammikuuta 2000 saakka asetuksen (EY) N:o 820/97 7 artiklan 1 kohdan toisessa luetelmakohdassa vahvistettua, teurastamoissa tehtyjen nautaeläinten teurastusten ilmoittamista kansalliseen tietokantaan koskevaa määräaikaa enintään kuudeksi viikoksi. Tämä pidennys ei vaikuta Ruotsin tietokantojen tietojen laatuun. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä lokakuuta 1998. Komission puolesta Franz FISCHLER Komission jäsen (1) EYVL L 117, 7.5.1997, s. 1
Neuvoston päätös, tehty 13 päivänä lokakuuta 1998 jäsenten nimeämisestä tieteellis-tekniseen komiteaan



Virallinen lehti nro C 324 , 22/10/1998 s. 0001 - 0001



NEUVOSTON PÄÄTÖS, tehty 13 päivänä lokakuuta 1998 jäsenten nimeämisestä tieteellis-tekniseen komiteaan (98/C 324/01) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 134 artiklan, ottaa huomioon komission lausunnon, sekä katsoo, että neuvosto nimesi 7 päivänä helmikuuta 1994 tehdyllä päätöksellään (1), jota täydennettiin 6 päivänä lokakuuta 1997 tehdyillä päätöksillä (2), tieteellis-teknisen komitean jäsenet 1 huhtikuuta 1993 alkavaksi ja 31 maaliskuuta 1998 päättyväksi kaudeksi, ON PÄÄTTÄNYT SEURAAVAA: 1 artikla Seuraavat henkilöt nimetään tieteellis-teknisen komitean jäseniksi 1 huhtikuuta 1998 alkavaksi ja 31 maaliskuuta 2003 päätyväksi kaudeksi: Th. VAN RENTERGEM Cl. A. TRUFFIN H. B. MØLLER A. BIRKHOFER H.-H. HENNIES Ch. STREFFER M. KAUFMANN W. BÜRKLE A. KATSANOS R. CARO MANSO A. GRAU MALONDA J. M. MARTÍNEZ-VAL B. BARRÉ L. PATARIN P. CASEAU J.-F. LACRONIQUE P. LALLEMAND F. J. MULLIGAN C. MANCINI A. AIRAGHI R. ANDREANI G. DAMIANI R. DE FELICE H. WAGENER H. VAN DER LAAN A. H. M. VERKOOIJEN M. HEINDLER P. HILLE J. M. RIBEIRO MOREIRA DE ARAÚJO J. CARVALHO SOARES A. VUORINEN L. HÖGBERG S. BJURSTRÖM D. POOLEY S. ION A. DUNCAN S. A. HARBISON D. ANDERSON 2 artikla Tämän päätöksen 1 artiklassa mainittujen henkilöiden nimeäminen tulee voimaan sinä päivänä, jona neuvosto saa tiedon kyseisen nimeämisen hyväksymisestä. Tehty Brysselissä, 13 päivänä lokakuuta 1998. Neuvoston puolesta Puheenjohtaja C. EINEM (1) EYVL C 48, 16.2.1994, s. 5. (2) EYVL C 321, 22.10.1997, s. 7-8.